Այս խոսքերին ծանր լռություն հետևեց: Հեռվում ինչ-որ տեղ իրար էին խառնվում քաղաքի ձայները, շչակներից, ազդանշաններից, հայհոյանքներից ու ծիծաղներից բաղկացած զանգված' ճայերի նվագակցությամբ: Մի քանի նոր հաճախորդ եկան, մի քանիսը գնացին: Գավաթները, բաժակները, ափսեները թարմացվեցին, բայց ամեն ինչ նույնը մնաց: Մատուցողներից մեկը մի կնոջ պայուսակին դիպավ, մի սկուտեղ բաժակի հետ ընկավ հատակին: Սրճարանում ոչ ոք ուշադրություն չդարձրեց, նույնիսկ նրանք, ում վրա թափվեցին ապակու փշուրները: Մեկ այլ մատուցող հայտնվեց' ավելով: Մինչ